OpenLLM-France/wikimedia huggingface dataset:
# Jayavarman VIII.a

Jayavarman VIII.a, Khmer Inperioko errege bat izan zen, 1243tik 1295 arte gobernatu zuena.

## Erregealdia

Shiva jainkoaren jarraitzailea, tronuratzean, jainko honen gurtza berriz ezarri zuelarik. Hinduismoa ezartzen eta Budaren estatua ugari suntsitzen hasi zen (Banteay Kdei, Ta Prohm, Preah Khan eta Bayonekoak barne, non, estatua nagusia, Harihara jainkoaren irudi batek ordeztu zuen.
Halaber, tenplu budista asko, santutegi hinduetan bihurtu zituen, eta bere aurreko erregeak izan ziren Jayavarman VII.a eta Indravarman II.aren arrastoak ezabatu zituen. Banteay Samra tenplua hedatu zuen, eta Angkor Thomeko azken eraikin hinduista eraiki zuen, gaur egun, "487. monumentua" bezala inbentariatua. Tenplu hau, Jaya Mangalartha brahmana eta honen ama Subhadrari eskeinia dago, Vishnuren avatar batekin lotuak. Jayavarman VII.a bera, ezkontza bidez, apaiz honen familiarekin lotua zegoen.
Bere erregealdian agertu zen, historian lehen aldiz, Mongolen Inperioa Kanputxean, Kublai Kanen armadak, 1283an, Angkor eraso zuenean. Erregeak, mongolei zerga bat ordaintzea erabaki zuen, eta hauek bakean utzi zuten. 1295ean errege izaten jarraitzeari uko egin zion.

## Kanpo estekak

* (Ingelesez)Khemertar erregeen zerrenda
# Jayapura

Jayapura (indonesieraz: Kota Jayapura) Indonesiako hiria da, Papua probintziako hiriburua. 935,9 kilometro koadroko eremua du, eta 2010ean 256.705 biztanle zituen.

## Kanpo estekak

* Datuak: Q27860
* Multimedia: Jayapura / Q27860
# Jayavarman VI.a

Jayavarman VI.a Khmertar Inperioko errege bat izan zen 1080 eta 1107 bitartean.
Harshavarman III.a erregea hil aurretik, noblezia garaikoa zen gorteko dignatario bat, matxinatu eta bere burua errege izendatu zuen, Jayavarman VI.a izenarekin. Bere autoritatea iparraldeko probintzien gain ezarri zuen, hildako monarka legitimoak izendatutako bere oinordekoa izan zen Nripatindravarman Angkorren bizitzen jarri zen bitartean 1113 arte.
Errege dinastiakoa ez zen usurpatzaileak, bere autoritatea sagararazi zuen Divakara brahmanaren bidez, Harshavarman III.aren kapeilau zaharra. Jayavarmanek, Buda zein Shivari santutegi bana eskaini zien.
# Jayavarman VII.a

Jayavarman VII.a (1125-1218) Khmer Inperioko enperadore bihurtu zen 1181ean, hiria, 1177an, Champako tropek konkistatua izan ondoren, Vijaya konkistatuz, Champako hiriburua, gaur egungo Vietnamen. Jayavarman, Dharanindravarman II.a eta honen emazte Sri Jayarajacudamaniren semea zen.
Bere erregealdian, Jemertar Inperioak bere hedadurarik handiena lortu zuen, birtualki, gaur egun Thailandia eta Laos herrialdeek hartzen duten lurraldea hartuz, gaur egungo Myanmar, Malasia eta Vietnamera ere helduz.
Jayavarman VII.ak, hinduismoa utzi zuen budismora bihurtzeko, honela, azken hau, erlijio nazionala bihurtuz. 1200ean, Angkor Thomen eraikuntza hasi zen, errege hiriburu berria. Lan honen ondorioz, erresumako diru osoa xahutua geratu zen, hurrengo hamarkadetan arazo ekonomikoak ekarri zituelarik.

## Kanpo estekak

* Datuak: Q335273
* Multimedia: Jayavarman VII / Q335273
# Jayavarman IX Parameçvara

Jayavarman IX Parameçvara, Khemertar Inperioko erregea izan zen 1327tik 1336 arte.
Jayavarman IX.a, bere aita bezala, Shivaista konbentzitu bat zen. Kanputxear Errege Kronikaren arabera, errege hau, 1336an hil zuen errege lorategien nagusia zen Neay Trasac Paem Chayk, nork bere semea jarri zuen tronuan. Gertaera hau, ziuraski, elezahar hutsa izango da, Myanmarreko historian antzerako gertakari bat baitago.
# Jim Croce

James Joseph "Jim" Croce (Filadelfia, Pennsylvania, 1943ko urtarrilaren 10a - Natchitoches, Louisiana, 1973ko irailaren 20a) estatubatuar rock eta folk abeslari eta egile abeslaria izan zen. 1966 eta 1973 artean bost estudioko disko eta single ugari egin zituen. Maury Muehleisen gitarra-jotzaile eta konpositorearekin bikote artistikoa osatu ondoren, 1970eko hamarkadaren hasieran lortu zuen arrakasta. Hegazkin istripu batean hil zen. Bere bi single zerrendetan lehena izan ziren: Bad, Bad, Leroy Brown eta Time in a Bottle.

## Diskografia

* Facets (1966)
* Jim & Ingrid Croce (1969)
* You Don't Mess Around with Jim (1972)
* Life and Times (1973)
* I Got a Name (1973)

## Kanpo estekak

* Datuak: Q464277
* Multimedia: Jim Croce / Q464277
# Jim Falls (Wisconsin)

Jim Falls Ameriketako Estatu Batuetako erroldak esleitutako leku bat da. Chippewa konderrian dago, Wisconsin estatuan. 231 biztanle ditu, 1,904443 kilometro koadroko azaleran banatuta.

## Ikus, gainera

* Chippewa konderria

## Kanpo estekak

* Datuak: Q6194915
# Jim Fitzpatrick

Jim Fitzpatrick (Dublin, Irlanda), bere herrialdeko folk arteari buruzko lanengatik ezaguna den artista irlandarra da. Thomas Fitzpatrick marrazkilariaren iloba da. Jimen lanik ezagunena 1968an Alberto Kordak Che Guevarari egindako argazki entzutetsuan oinarritutako erretratoa da.
1978an irlandar mitoei buruzko, zehatz-mehatz Leabhar Ghabhála Érennen oinarritutako, The Book of Conquests (Konkisten liburua) liburua idatzi eta irudiztatu zuen. Geroago, Nuada Airgetlám irlandar mitologiaren pertsonaiaren pasarte batzuk kontatzen zituen The Silver Arm liburua egin zuen. 2004. urtean hirugarren liburu batean lan egiten hasi zen, The Son of the Sun.
Bestalde, hainbat artista eta musikarien ekoizlea izan da, hala nola Dublingo Thin Lizzy hard rock taldearena edo Sinéad O'Connorren "Faith and Courage" diskoan 2000. urtean. 2003. urtean, The Darkness musika talde britainiarraren "Christmas Time (Don't Let The Bells End)" singlea ekoiztu zuen.

## Lanik ezagunenak
### Liburuak

* The Book of Conquests 1978 p/b ISBN 0-525-47511-7, 1991 p/b ISBN 0-905895-14-2
* The Silver Arm (1981) ISBN 1-85028-081-9
* The Children of Lir (Michael Scott-ekin) (1992) ISBN 0-7497-0888-3
* Erinsaga

### Bildumak

* Celtia

## Kanpo estekak

* Web Oficial
* Datuak: Q3109523
# Jim Furyk

James Michael Furyk (West Chester, Pennsylvania, 1970eko maiatzaren 12a) estatubatuar golfaria da.
Jokalari profesionala 1992tik, 29 txapelketa irabazi ditu. Bere garaipenik garrantzitsuena 2003ko AEBko Irekia izan zen. 2006ko irailean bigarren postuan jarri zen golflarien rankingean. Bederatzi Ryder Cup txapelketa jokatu zituen eta 2018an talde estatubatuarreko kapitaina izan zen.
* Datuak: Q690638
* Multimedia: Jim Furyk / Q690638
# Jim Crow legeak

Jim Crow legeak Ameriketako Estatu Batuetako hainbat estatutan 1890eko hamarkadatik 1965 arte indarrean egon ziren arraza-segregazioaren legeen izen ez-ofiziala da.
Jim Crow legeen adibide batzuk jatetxe, taberna, komun eta garraiobideen bereizketak izan ziren; zuri eta beltzentzako ur edateko iturriak ere bazeuden. Ameriketako Estatu Batuetako Armada ere bereizita zegoen.
Estatuak bultzatutako eskola-segregazioa Konstituzioaren aurkakotzat jo zuen Gorte Gorenak 1954an. Jim Crow beste lege guztiak 1964ko Eskubide Zibilen Legeak eta 1965eko Boto Eskubideen Legeak indargabetu zituzten.

## Etimologia

Jim Crow Law esaldia 1904an hiztegian agertu zen lehen aldiz, aurretik erabiltzen zenaren frogak dauden arren.
Jim Crow esaldiaren jatorria «Jump Jim Crow» musika ikuskizunari egotzi izan zaio, Thomas Dartmouth Rice aktore zuriak antzezten zuena, aurpegia beltzez margotuz afro-amerikar bati erreferentzia egiteko. 1832an estreinatu zen eta Andrew Jackson orduko presidentearen politika populista satirizatzeko erabili zen. Riceren pertsonaiaren ospearen ondorioz, 1838rako Jim Crow «afro-amerikarra» esan nahi zuen esamolde peioratibo bihurtu zen, eta pixkanaka arraza-segregazioaren legeak «Jim Crow legeak» bezala ezagutzen hasi ziren.

## Erreferentziak

* ↑ Irazustabarrena Uranga, Nagore. «Beltzek ez dakite igerian» Argia 2017/01/15.
* ↑ «Stax diskoetxea, zuria beltzez» Gaztezulo 2008/09/05.
* ↑ (Ingelesez) Civil Rights Act of 1964 - CRA - Title VII - Equal Employment Opportunities - 42 US Code Chapter 21. jatorrizkotik artxibatua (artxibatze data: 2010/10/21).
* ↑ (Ingelesez) Epstein, Richard A. (1989). «Race and the Police Power: 1890 to 1937» Washington and Lee Law Review 46(4): 741..
* 1 2 (Ingelesez) Woodward, C. Vann; McFeely, William S. (2001). The Strange Career of Jim Crow. , 7 or..
* ↑ (Ingelesez) «Republican Hopes Shattered; He Will Be "Professor" Harrison. Congressman Goodnight Very Sick. Louisiana's "Jim Crow" Law Valid. Mr. Pickering's Coudition Improved» The New York Times 1892/12/21.
* ↑ «Amorru-bola itzela» Berria 2023/03/21.

## Kanpo estekak

* Datuak: Q865365
* Multimedia: Jim Crow laws / Q865365
# Jim Hanks

James Mathew "Jim" Hanks (Shasta, Kalifornia, 1961ko ekainaren 15a - ) Estatu Batuetako aktorea da, zineman, eta telebistan ibilitakoa.
# Jim Dauterive

James Thomas "Jim" Dauterive (Dallas, 1957ko ekainaren 22a) Estatu Batuetako ekoizle eta gidoigilea da. King of the Hill egiteagatik ospetsu bilakatu zen.
# Jim Dine

Jim Dine (Ohio, AEB, 1935eko ekainaren 16a -) estatubatuar pintorea da.

## Biografia

Collage-en bitartez bereziki, neodadaismoari zabaldu zion bidea AEBetako kultura-munduan.
Bost gai nagusi erabiltzen ditu bere lanetan: tresnak, bihotzak, jantziak, zuhaitzak eta ateak.
Lanen artean aipagarrienetako batzuk: Black Bathroom (1962), Four Rooms (1962), Hair (1961), The Death at South Kensington (1983).
1994an, hirurogeita hamar laneko erakusketa bat egin zuen Nizako Arte Moderno eta Garaikidearen Museoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q531234
* Multimedia: Jim Dine / Q531234
# Jim Fouché

Jacobus Johannes "Jim" Fouché (Wepener, Orange Estatu Askea, 1898ko ekainaren 6a - Lurmutur Hiria, 1980ko irailaren 23a) hegoafrikar politikaria izan zen. Hego Afrikako presidentea izan zen 1968tik 1975era.
Nekazaria izan zen lanbidez eta politikan, Alderdi Nazionaleko kidea. 1941etik 1950era eta 1960tik 1968ra Hegoafrikako parlamentuko kide izan zen. 1950etik 1950era Orangeko Estatu Libreko administratzailea izan zen. Ondoren, Gobernuko kide izan zen, Defentsa ministro 1959tik 1966ra, eta Nekazaritza eta Ur ministro 1966tik 1968ra. 1968an presidente hautatu zuten eta 1975ean amaitu zuen agintaldia.

## Kanpo estekak

* Datuak: Q886942
* Multimedia: Jacobus Johannes Fouché / Q886942
# Janelle Monáe

Janelle Monáe Robinson (1985, Kansas City, Kansas) estatubatuar abeslari, aktore eta musika-ekoizlea da.
Monáeren musika ibilbidea 2003an hasi zen The Audition izenburuko maketa diskoa kaleratu zuenean. 2007an Metropolis: Suite I (The Chase) izeneko EP kontzeptuala egin zuen.
2016an zineman debuta egin zuen Monáek; Hidden Figures filmean aritu zen Mary Jackson NASAko matematikari eta ingeniari gisa, eta Moonlight filmean ere aritu zen. Moonlight-ek film onenaren Oscar saria irabazi zuen 89. urteko ekitaldian.
Monáek esan izan du bisexualitatearekin eta pansexualitatearekin identifikatzen dela eta #iAmNotBinary ("ez naiz binarioa)" traolarekin bat egin zuen txio batekin 2020ko pertsona ez-binarioen aldeko kanpaina baten erdian.

## Erreferentziak

* ↑ (Ingelesez) «Janelle Monáe» Biography (Noiz kontsultatua: 2020-09-20).
* ↑ (Ingelesez) Spanos, Brittany; Spanos, Brittany. (2018-04-26). «Janelle Monáe Frees Herself» Rolling Stone (Noiz kontsultatua: 2020-09-20).
* ↑ (Ingelesez) «Janelle Monáe Just Tweeted 'I Am Nonbinary'» www.out.com 2020-01-10 (Noiz kontsultatua: 2020-09-20).

## Kanpo estekak

* Datuak: Q234356
* Multimedia: Janelle Monáe / Q234356
# Janesville (Iowa)

Janesville Iowako hiri bat da. Black Hawk konderrian kokatua dago. 2010ean 930 biztanle zituen, 3,72 kilometro koadrotan banatuta.

## Ikus, gainera

* Black Hawk konderria

## Kanpo estekak

* Datuak: Q1931630
* Multimedia: Janesville, Iowa / Q1931630
# Jane par Charlotte

Jane par Charlotte 2021eko Charlotte Gainsbourg franko-britainiar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Charlotte Gainsbourgek inoiz ez bezala behatzen du ama, Jane Birkin; alegia, inolako erreserbarik gabe, konplexurik gabe. Kamera soil baten bidez biluztu egiten dira biak, eta amaren eta alabaren arteko harremanean ardazten da, sentimentalismorik gabe, baina leuntasunez eta probokazio puntu batez.

## Erreferentziak

* ↑ «Jane par Charlotte» Berria 2022-03-05 CC BY-SA 4.0 lizentziapean.

## Kanpo estekak

* Datuak: Q107504018
# Janek Tombak

Janek Tombak (Poltsama, Estonia, 1976ko uztailak 22) estoniar txirrindulari profesional ohia da. 1999tik da profesionala.

## Palmaresa

1998
* 2. Estoniako errepide txirrindularitza txapelketan
2000
* 3. Estoniako errepide txirrindularitza txapelketan
* Etorkizuneko Tourreko etapa bat
2001
* Estoniako errepide txirrindularitza txapelketa
2002
* Mosqueteiros Sari Nagusiko bi etapa
* Dunkerqueko Lau Egunetako etapa bat
* Minhoko Sari Nagusiko etapa bat
* Poloniako Itzuliko etapa bat
* 2. Zottegemeko Sari Nagusian
* 3. Estoniako errepide txirrindularitza txapelketan
2003
* Route du Sudeko etapa bat
* Estoniako errepide txirrindularitza txapelketa
* 2. Doubseko Tourrean
* 3. Estoniako erlojupeko txirrindularitza txapelketan
2004
* 2. Estoniako errepide txirrindularitza txapelketan
* Danimarkako Itzuliko etapa bat
2005
* Pikardiako Tourra
* Tallin-Tartu Sari Nagusia
* 3. Estoniako errepide txirrindularitza txapelketan
2006
* Elva Rattaralli
* Tallin-Tartu Sari Nagusia
2007
* Halle-Ingooigem
* 2. Pikardiako Tourrean eta etapa bat
* Boucles de la Mayenneko etapa bat
* 2. Jef Scherens Sari Nagusian
2008
* Cholet-Pays de Loire
* 2. Jef Scherens Sari Nagusian
2009
* Boucles de la Mayenne

## Kanpo estekak

Janek Tombak - ProCyclingStats
* Datuak: Q1358133
* Multimedia: Janek Tombak / Q1358133
# Janenschites

Janenschites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12260176
# Janee' Kassanavoid

Janee' Kassanavoid (Lawson, Missouri, AEB, 1995eko urtarrilaren 19a) mailu-jaurtiketan aditua den emakumezko atleta estatubatuarra da.
2022ko uztailaren 17an, 2022ko Munduko Atletismo Txapelketan Eugene-n (Oregon), Kassanavoidek brontzezko domina irabazi zuen 74,86 m-ko distantziarekin, eta 2023ko Munduko Atletismo Txapelketan (Budapest), zilarrezkoa lortuz hobetu zuen (76,36 m).
Amerindiar indigena da —komantxe nazioko kidea—, Munduko Atletismo Txapelketan domina lortu zuen lehen emakume amerindiar natibo estatubatuarra bihurtuz. Emakume indigena, amerindiar eta komantxeen izenean lehiatzean harro sentitzen deña esan izan du.

## Erreferentziak

* ↑ «Oregon22 | WCH 22 | World Athletics» www.worldathletics.org.
* ↑ (Ingelesez) «Proud Night for U.S. Women Hammer Throwers as Janee' Kassanavoid and DeAnna Price Win Silver and Bronze at Worlds» www.teamusa.com 2023-08-24 (Noiz kontsultatua: 2023-08-26).
* ↑ «Videos - DyeStat Discussions - EP672 - Janee' Kassanavoid» college.runnerspace.com (Noiz kontsultatua: 2023-08-26).

## Kanpo estekak

* Datuak: Q112111174
* Multimedia: Janee' Kassanavoid / Q112111174
# Janel Parrish

Janel Meilani Parrish (Oahu, Hawaii, Estatu Batuak, 1988ko urriaren 30) aktore, abeslari, Broadway antzokiko antzezle, musikagile eta piano-jole estatubatuarra da.

## Filmografia
### Filmetan

* Bratz (2007) - Jade
* Geppetto (2000)

### Telebistan

* Heroes (2007) - May (3 atal)
* The O.C. (2006) - Leah (atal 1)
* Zoey 101 (2006) - Sara (atal 1)
* The Bernie Mac Show (2004) - Laura (atal 1)
* The O'Keefes (2003) - Vanessa (atal 1)
* Star Search (2003) - Herself (atal 1)
* Baywatch (1999) - Hina (2 atal)
* Too Rich: The Secret Life of Doris Duke (1999)

## Kanpo loturak

* (Ingelesez) Janel Parrish IMDbn
* Datuak: Q242418
* Multimedia: Janel Parrish / Q242418
# Jerumenha

Jerumenha Brasilgo udalerri bat da, Piauí estatuan kokatua. 4.497 biztanle ditu 1.867,313 km²ko eremuan.

## Ikus, gainera

* Piauí

## Kanpo estekak

* Datuak: Q2089161
* Multimedia: Jerumenha / Q2089161
# Jerusalem (Ohio)

Jerusalem Ohioko herri bat da. Monroe konderrian kokatua dago. 2010ean 161 biztanle zituen, 0,63 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q2398662
* Multimedia: Jerusalem, Ohio / Q2398662
# Jerteko harana

Jerteko harana Extremadurako makomunitate, haran eta eskualde naturala da, 1973tik aurrera kultura ondasuna dena.
Mankomunitatea Extremadurako ipar-ekialdean dago, iparraldean Ávila eta Salamanca probintziekin, mendebaldean Ambrozeko haranarekin, hegoaldean Plasencia hiriarekin eta ekialdean La Verarekin mugak dituelarik.
Urtero, martxoko bigarren hamabostaldian, El Cerezo en Flor (euskaraz: «gereziondoak loretan») jaialdia ospatzen dute Jerte haranean, interes turistiko nazionalekotzat jotzen dena. Milioi eta erdi zuhaitz ia batera loratzen dira, harana hamabost egunez zuriz tindatuz. Bertoko barietatea- picota izenekoa- ospetsua da oso.
Honako udalerriek osatzen dute harana:
| Udalerria | Biztanleria (2019) | Azalera | Dentsitatea |
| Barrado | 401 | 21,29 | 18,83 |
| Cabezuela del Valle | 2194 | 56,57 | 38,78 |
| Cabrero | 326 | 6,63 | 49,17 |
| Casas del Castañar | 568 | 24,63 | 23,06 |
| El Torno | 860 | 22,26 | 38,63 |
| Jerte | 1261 | 58,95 | 21,39 |
| Navaconcejo | 1990 | 51,40 | 38,71 |
| Piornal | 1519 | 36,39 | 41,74 |
| Rebollar | 214 | 11,51 | 18,59 |
| Tornavacas | 1132 | 76,60 | 14,7 |
| Valdastillas | 321 | 8,10 | 39,63 |

## Kanpo estekak

* Datuak: Q2606802
* Multimedia: Valle del Jerte / Q2606802
# Jertse

Jertsea edo trikota puntuzko ehunezko jantzi bat da, kanpotik janzten dena. Gorputz soina estaltzen du eta bereziki hotzetik babesteko erabiltzen da.
Izena Gaztelaniatik heldu da, eta jatorria Jersey irlaren izenean du.

## Ikus gainera

* Aran jertsea
* Gabonetako jertse

## Kanpo estekak

* Datuak: Q232191
* Multimedia: Sweaters / Q232191
# Jerte

    Artikulu hau Cáceresko udalerriari buruzkoa da; beste esanahietarako, ikus «Jerte (argipena)».
Jerte Cáceresko probintziako udalerria da. Cácerestik 120 kilometrora dago. 2007ko erroldaren arabera 1.303 biztanle zituen 59 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* Datuak: Q1626889
* Multimedia: Jerte (Cáceres) / Q1626889
# Jeruntze

Jeruntze (gaskoieraz Geronce; frantsesez eta ofizialki Géronce) Pirinio Atlantikoak departamenduko udalerria da. Bearnoko udalerria izan arren, bertan euskarazko hiztunak badira bearneraren hiztunekin batera.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 712 | 654 | 717 | 724 | 790 | 841 | 851 | 848 | 853 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 801 | 802 | 716 | 661 | 715 | 703 | 678 | 637 | 661 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 640 | 601 | 608 | 595 | 583 | 541 | 502 | 403 | 421 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 424 | 367 | 325 | 347 | 369 | 376 | - | - | - |

## Erreferentziak

* ↑ Euskaltzaindiaren 149. araua: Euskal Herri inguruko exonimoak
* ↑ "Eskiula. Bearnoko euskaldunak", Nora aldizkaria, 2009ko azaroaren 8a

## Kanpo estekak

* Ekialdeko webgunea, Jeruntze eta Eskiulari buruzko informazioa.
* Datuak: Q842613
* Multimedia: Géronce / Q842613
# Jerusalem (New York)

Jerusalem Ameriketako Estatu Batuetako inkorporatutako herri bat da. Yates konderrian kokatuta dago, New York estatuan. 4.405 biztanle ditu, 169.400.000 kilometro koadroko azaleran banatuta.

## Ikus, gainera

* Yates konderrian

## Kanpo estekak

* Datuak: Q3708812
* Multimedia: Jerusalem, New York / Q3708812
# Jerskin Fendrix

Joscelin Dent-Pooley, musika munduan Jerskin Fendrix izenarekin ezaguna (Birmingham, 1995) Erresuma Batuko pop musikari eta musikagilea da. Shropshiren hesia, Cambridgeko Unibertsitatean ikasi zuen. Zinemarako bere lehen lana musikagile gisa Poor Things izan da (2023).

## Ibilbidea

* 2020an: Winterreise diskoa kaleratu zuen. kritikak goraipatua izan zen eta Yorgos Lanthimos zinemagilearen arreta jaso zuen.
* 2023an: Poor Things, Yorgos Lanthimos zuzendariaren filma. Soinu banda honek arrakasta handia izan zuen: Soinu Banda/Diseinu Onenaren Georges Delerue 2023 saria irabazi zuen Ganteko Nazioarteko Zinemaldian, 50. edizioan, eta, ondoren, Jatorrizko Soinu Banda Onenaren izendapena jaso zuen Oscar sarien 96. edizioan.

## Estiloa

The Quietusek "elektro-punk" eta "pop ultramoderno" gisa deskribatu zuen Fendrixen estiloa. Baritono ahotsez abesten du eta Nick Cave eta Lou Reedekin alderatua izan da.

## Erreferentziak

* ↑ https://www.oscars.org/oscars/ceremonies/2024

## Kanpo estekak

* Datuak: Q120896583
* Multimedia: Jerskin Fendrix / Q120896583
# Joker Stairs

Joker Stairs (euskaraz: «Jokerren Eskailera») New Yorkeko Bronx auzoan dagoen harmailadia da. Shakespeare eta Anderson ibilbideak lotzen ditu, West 167th Street-en, Highbridge sailan. Eskailera hauek ez dira berriak eta inoiz ez dira turismoaren ikuspuntutik interes bereziko lekua, baina 2019an, Joker filmaren eszena ospetsuetan ezagutzera eman ziren eta, ondorioz, turismoa erakartzeko tokia bihurtu da.

## Testuingurua

Filman, Arthur Fleck, pertsonaia nagusia, behin eta berriro eskailera horietan agertu zen, igotzen eta jaisten, bere eguneroko errutina barruan. Filmaren klimaxen, gainera, jantzi gorri batez eta pailazo gisa makilatuta, Fleck dantzatzen agertu zen eszenatoki horretan. Hori gutxi balitz, harmailadia filma promozionatzeko kartel batean agertu zen.
Gaur egun Arthurren dantza eta tokia turismo gune bat bihurtu da. Halaber, Interneteko memea bihurtu da. Bisitari askok filmaren eszena antzezten dute eta, batzuk, Jokerren jantzia janzten dute. Jendearekin gehiegizko presentziarekin haserretuta, biztanleak protestatzen hasi dira.

## Erreferentziak

* ↑ https://www.theguardian.com/film/shortcuts/2019/oct/25/from-joker-to-star-wars-the-worlds-strangest-movie-destinations
* ↑ https://qz.com/quartzy/1744462/the-joker-stairs-highlight-the-problem-with-movie-tourism/
* ↑ https://www.wired.com/story/joker-stairs-meme-tourism/

## Ikus, gainera

* Joker
* Joker filma

## Kanpo estekak

* (Ingelesez):Jokerren dantza osoa.
* Datuak: Q74077989
* Multimedia: Joker Stairs / Q74077989
# Jokalari baliotsuenaren saria

Jokalari baliotsuenaren saria (jatorrizko hizkuntzan, ingelesez, most valuable player award edo MVP award) hainbat talde kiroletan jokorik onena egin duen jokalariari ematen zaion saria da. Talde bateko jokalarien artean, liga osoko jokalari guztien artean, edo lehiaketa fase jakin bateko jokalarien artean aukeratzen da jokalari baliotsuena. Hasieran, Ameriketako Estatu Batuetako kirol profesionaletan ematen zen sari hau, baina pixkanaka mundu osora eta kirol kategoria amateurretara zabalduz joan da.

## Ikus, gainera

* NBAko Jokalari Baliotsuenaren Saria

## Kanpo estekak

* Datuak: Q652965